*Kivonat a Jászberény Városi Önkormányzat Képviselő-testületének 2018. december 12-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***293/2018. (XII. 12.) határozata***

***A jászberényi 4682 hrsz-ú, természetben Jászberény, Faiskola u. 3. szám alatt található ingatlan ingyenes használatba adásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a, továbbá a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet 18. §-ában foglaltak alapján hozzájárul a Jászberény Városi Önkormányzat tulajdonát képező jászberényi 4682 hrsz-ú, természetben **Jászberény, Faiskola u. 3. szám alatt található ingatlan – a Roma Nemzetiségi Önkormányzat részére átadott két helyiség kivételével - a „Helyet!” Alapítvány részére történő ingyenes használatba** – haszonkölcsönbe – **adásához 2018. december 20. napjától határozatlan ideig.**
2. A haszonkölcsön szerződésben rögzíteni kell az alábbiakat:

* Az ingatlan fenntartásával, üzemeltetésével kapcsolatban felmerülő költségeknek a használt területtel arányos részét az ingyenesen használónak kell viselnie.
* A használót az ingatlan rendeltetésszerű használatával kapcsolatosan az alábbi költségek terhelik:
* az általa használt helyiségek, ingatlanrészek karbantartása,
* az általa használt helyiségek közüzemi díjai, (szemétszállítás díja, víz- és csatornadíj, távfűtés-, víz-, melegvíz díja, elektromos energia díja, gázfogyasztás díja) és a külön szolgáltatások díjának arányos része (különösen: közös költségek, kábel Tv díj, kéményseprő díj, telefon díj).
  + A használatba adó a szerződésszegés abbahagyására irányuló írásbeli felszólítás kézhezvételét követően 8 munkanapon belül felmondhatja a szerződést, ha
* a használó a rendelkezésére bocsátott helyiségekben nem az ingyenes használatra jogosító tevékenységet végzi, azokat nem a megjelölt célra használja,
* a használó a meghatározott költségeket nem fizeti meg,
* a használó a szerződésben vállalt, vagy jogszabályban előírt egyéb lényeges kötelezettségét nem teljesíti,
* a használó a használt helyiségeket, a közös használatra szolgáló helyiségeket rongálja, vagy rendeltetésükkel ellentétesen használja.

1. A Képviselő-testület felhatalmazza Jászberény Város Polgármesterét a Jászberény Városi Önkormányzat, mint használatba adó és a „Helyet!” Alapítvány, mint használatba vevő közötti haszonkölcsön szerződésnek a Jászberény Városi Önkormányzat képviseletében történő aláírására.

**Határidő:** 2018. december 20. (a haszonkölcsön szerződés aláírására)

**Felelős**: Dr. Szabó Tamás polgármester (a 3. pontban foglaltak vonatkozásában)

Kiss József, a PH Közgazdasági Iroda vezetője

**Erről:**

1. ”Helyet!” Alapítvány – Jászberény,
2. Jász-Nagykun-Szolnok Megyei Kormányhivatal – Szolnok,
3. PH Közgazdasági Iroda – helyben,
4. Gazdasági és Tulajdonosi Bizottság tagjai – helyben,
5. Képviselő-testület valamennyi tagja – helyben,
6. Irattár

**é r t e s ü l.**

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. december 13.*

*(Dr. Bessenyei Lilla)*

*irodavezető*